உனக்கு புரியவில்லையா??? - ஏனைய கவிதைகள்

உனக்கு முன் வந்து, 
 உன் இருக்கையின் அருகில் 
  அமர்வேனே- 
 உனக்கு புரியவில்லையா?? 
 உனக்கு தாகம் என்றதும் 
  ஊருக்கு முன்னே நீரை 
 கொடுப்பேனே- 
 உனக்கு புரியவில்லையா?? 
 நீ உணவுக்கு செல்ல 
  சிறிது தாமதம் ஆனாலும் 
  நான் பசியால் துடிப்பேனே- 
 அப்போதும் புரியவில்லையா??? 
 நீ விளையாடும் போது 
 உனக்கு வியர்க்கையில் 
  என் முகத்தை துடைப்பேனே- 
 அப்போதும் கூடவா புரியவில்லை??? 
 உன்னை யாரும் திட்டும் போது 
  என் உயிர் நோக துடிப்பேனே- 
 அப்போது கூட புரியாத உனக்கு 
 நான் வந்து உன்னிடம் 
  என் அன்பை--- 
 சொல்லும் போதா புரியும்????